# Zack Snyder's Justice League

Zack Snyder's Justice League, conegut com a "Snyder Cut", és una versió del director de la pel·lícula de superherois de 2017 Justice League, la cinquena pel·lícula de l'univers estès de DC (DCEU) basada en l'equip de superherois de DC Comics del mateix nom, tal com el director Zack Snyder l'hauria feta abans que n'abandonés la producció i fos substituït per Joss Whedon. Aquesta versió original del primer director té una duració de 4 hores que inclouen els canvis anteriors al reemplaçament de Snyder per l'estrena de Lliga de la Justícia (2017).
Té un repartiment coral que inclou Ben Affleck, Henry Cavill, Amy Adams, Gal Gadot, Ezra Miller, Jason Momoa, Ray Fisher, Jeremy Irons, Diane Lane, Connie Nielsen i J. K. Simmons. La pel·lícula segueix la Lliga de la Justícia mentre intenten salvar el món de l'amenaça catastròfica de Steppenwolf i el seu exèrcit de paradimonis. Es va estrenar en 2021 a HBO.

## Premissa

Fa cinc mil anys, Darkseid i la seva legió de Parademonis van intentar conquerir la Terra utilitzant les Caixes Mare. L'intent va ser frustrat per una aliança unificada d'Antics Déus, Amazones, Atlantes, Homes i un Llanterna Verda, i les Caixes Mare van ser deixades enrere involuntàriament durant la seva retirada. Després de la batalla, les Caixes van ser amagades en diferents llocs, custodiades per les Amazones, els Atlantes i els Homes, respectivament. Al present, la mort de Superman desencadena la reactivació de les Caixes, atraient a la Terra Steppenwolf, oncle i lloctinent de Darkseid caigut en desgràcia. Steppenwolf pretén recuperar el favor de Darkseid reunint les caixes per formar "la Unitat", que transformaria la Terra a semblança del seu món Apokolips.

## Diferències amb la versió cinematogràfica

Hi ha moltes diferències entre Justice League i Zack Snyder's Justice League. Mentre que el marc bàsic de la història és el mateix, dotzenes d'escenes addicionals, trames secundàries, mitologia, elements de construcció del món, nous personatges i introduccions a les pel·lícules futures són presents en la versió de Snyder però no en la versió de 2017.
Zack Snyder's Justice League no inclou cap escena rodada per Whedon. Snyder també ha dit que la seva versió de Justice League està situada en una diferent continuïtat que la de Whedon. L'agost de 2020, Jason Momoa va confirmar que la pel·lícula de James Wan Aquaman (2018) succeïa just després de Zack Snyder's Justice League i no de la versió de Whedon.

## Notes

* ↑ El títol "Zack Snyder's Justice League" s'ha fet servir en material de màrqueting i promocional des de l'anunci oficial d'HBO Max. El juliol de 2020, Zack Snyder va suggerir que el títol podia no ser el definitiu i que podia canviar abans de l'estrena per "qüestions legals".

## Referències

* ↑ Galanis, Evangelia. «'Zack Snyder's Justice League' May Not Actually Be the Film's Title». Comic Book Resources. Valnet Inc., 25-07-2020. Arxivat de l'original el 26 juliol 2020. [Consulta: 11 agost 2020].
* ↑ Acuna, Kirsten. «Everything you need to know about Zack Snyder's upcoming 'Justice League' movie». Insider. Insider Inc., 31-07-2020. Arxivat de l'original el 21 setembre 2020. [Consulta: 11 agost 2020].
* ↑ Carter, Justin. «What Zack Snyder's cut of Justice League is rumored to add to the original», 21-05-2020. Arxivat de l'original el 22 maig 2020. [Consulta: 25 maig 2020].
* ↑ Elvy, Craig. «Justice League: How Zack Snyder's Cut Is Different To The 2017 Whedon Version», 22-05-2020. Arxivat de l'original el 25 maig 2020. [Consulta: 25 maig 2020].
* ↑ Gemmill, Allie. «Zack Snyder Says No Joss Whedon-Shot Footage Will Be in His 'Justice League'» (en anglès americà), 26-07-2020. Arxivat de l'original el 21 setembre 2020. [Consulta: 26 juliol 2020].
* ↑ Burwick, Kevin. «Zack Snyder's Justice League Is Separate from the DC Cinematic Universe Continuity». MovieWeb, 20-07-2020. Arxivat de l'original el 2 agost 2020. [Consulta: 23 agost 2020].
* ↑ Curran, Brad. «Justice League: Every Aquaman Connection Cut From The Theatrical Release», 01-08-2020. Arxivat de l'original el 23 agost 2020. [Consulta: 6 setembre 2020].